1 Item 3 maniere: Die Espadril-skoen | rooi rose 1 Item 3 maniere: Die Espadril-skoen | rooi rose
Die espadril-skoen het sy gewildheid bevestig met die vakansie-oordstyle wat die modewêreld ingeneem het – dink veral aan safarirokke in khakigroen en beige. Dieselfde skoen betree nou die somer, en ons kan nie genoeg kry van sy veelsydigheid nie. Kyk uit vir 'n neutrale kleur met enkelbande.
1 Item 3 maniere: Die Espadril-skoen deur Bea Lingenfelder en Susra Matthee. Hooffoto: Pexels
'n Vloeiende maksirok vlei jou figuur en is 'n goeie alternatief as jy nie gemaklik voel in 'n kort somersrokkie nie. Die A-lynsnit in 'n ligte materiaal is koel en kan net so maklik van dag na aand gedra word. Die espadril-skoen is die perfekte pasmaat vir hierdie styl. Dit is gemaklik en nie te oordoen nie. Met hierdie kombinasie skep jy eindelose stileringsopsies om in 'n klein naweektassie te pas.
Lees ook: 8 dinge wat hierdie somer in jou strandsak moet wees
Espadril-skoen (R999) Forever New; Halterrok (R899) Poetry; Sonhoed (R399) Billabong; Sonbril (R399) Zara
Die tekkiestyle het die modewêreld met mening oorgeneem, maar tog verlang ons soms na daardie tikkie meer deftigheid wat by 'n gemaklike uitrusting kortkom. In hierdie geval kan jy jou paar tekkies vinnig verruil vir 'n gesofistikeerde espadril-skoen. Die effense hak vertoon meer sjiek en skep boonop die illusie van slanker bene. Hou die res van jou uitrusting elegant en minimalisties met fyn juwele en bykomstighede.
Espadril-skoen (R999) Forever New; Bloes (R399) Woolworths; Kortbroek (R499) Old Khaki; Leersakkie (R1590) Zemp
3. Die strand-styl
Daar is iets omtrent die wighakskoen met raffiasole wat jou onmiddellik aan die strand laat dink. Hoewel jy nie hierdie skoene op die sand sal dra nie, is dit 'n wenkeuse vir 'n afspraak by nabygeleë koffiewinkels en stalletjies. Dis met hierdie styl waar die espadril-skoen sy veelsydige status ordentlik bewys, omdat hierdie skoene ewe gemaklik by jou swembroek en sarong inpas, as wat jou plakkies sou.
Espadril-skoen (R999) Forever New; Swembroek (R315) Woolworths; Kaftan (R250) Woolworths; Strandsak (R459) Zara